Taneggarut-a mmalen-tt-id yergazen d tlawin , deg tegnatin yemgarraden . Daɣen imi tawsit-a tebna ɣef timawit , ad nebder tameṭṭut , ad-tt-naf tesɛa aḥric d ameqran deg tmedyazt , tettawi-d asefru , s cfawat-is ɣef yal tamsalt ara d tmaggar deg ubrid n tudert-is. Ɣas akken , aṭas i d-yeqqaren d akken tameṭṭut ur tesɛi ara aṭas deg tmedyazt-is , maca ayagi ur iseḥḥa ara , acku ulac ttbut deg tira n tmedyazt-a , axater d tin i d-yeddan kan s ubrid n timawit .